

Cocktail caraibian pe ritmuri de reggae, merengue şi bachata
CUBA – JAMAICA –

REPUBLICA  DOMINICANĂ
Havana – Kingston – South Coast – Black River – Negril – Montego Bay – Ocho Rios  – Santa Clara –  Trinidad – Cienfuegos – Pinar del Rio – Vinales – Santo Domingo – Punta Cana
Vă invităm să descoperiţi bogăţia culturală a Havanei, declarată Patrimoniu Mondial UNESCO, să cuceriţi culmile exotismului într-un minunat cocktail cultural, istoric şi muzical, care îşi începe savoarea cu poveştile despre istoria romului şi meşteşugul producerii trabucului, continuă în ritmurile de reggae ale lui Bob Marley şi a cântecelor lui Harry Belafonte şi se încheie în ritmuri de merengue şi bachata cu peisajele paradisiace ale Republicii Dominicane “cel mai frumos loc care poate fi văzut pe Pământ” aşa cum a numit-o Christofor Columb. 
Perioada:  27.10 – 13.11.2018

Ziua 1 / 27.10.2018:  Bucureşti – Amsterdam – Havana 

Întâlnire cu conducătorul de grup la Aeroportul Henri Coandă, la ora 05:00 (în faţa ghişeului de îmbarcare al companiei KLM). Plecare spre Amsterdam  cu compania KLM, zbor KL 1372 (07:00 / 09:00), de unde se va pleca spre Havana cu KL 723 (10:20 / 14:35). După sosire, întâlnire cu reprezentantul local şi transfer pentru cazare la Hotel NH Capri 4* (sau similar). 

Ziua 2 / 28.10.2018:  Havana

Mic dejun. Zi dedicată descoperirii Havanei, capitala contrastelor, un oraş aventuros, sufocant, irezistibil, exotic şi viu,  unde vechiul şi noul se împletesc într-un frumos tango arhitectural. Oraşul a fost fondat în anul 1519 de către conquistadorul spaniol Diego Velazquez de Cuellar, iar astăzi, metropola cu peste două milioane de locuitori, este himerică şi captivantă, plină de mister şi contradicţii. Vom începe turul panoramic trecând prin Miramar, unul dintre districtele rezidenţiale ale Havanei, conceput după modelul cartierului Manhattan din New York. “Quinta Avenida”, bulevardul principal din Miramar este şi astăzi considerată cea mai frumoasă stradă din Cuba. Ne vom opri în Piaţa Revoluţiei, unul dintre cele mai cunoscute locuri ale Havanei, utilizat pentru organizarea evenimentelor istorice, politice sau culturale de importanţă majoră, locul în care Fidel Castro îşi ţinea discursurile. În centrul pieţei se află Memorialul Jose Marti al cărui turn de 109 m oferă o privelişte superbă asupra Havanei. Turul va continua prin Vedano, cartier elegant, cu străzi pitoreşti, vile luxoase, magazine moderne şi vestita Avenida de los Presidentes Vedado, după care vom vedea Promenada Malecon, cea mai lungă promenadă din Cuba care se întinde pe o lungime de 8 km, din portul Havana până în zona veche a oraşului. În continuare ne vom îndrepta către Hotelul Nacional din mijlocul cartierului Vedado, considerat un simbol al istoriei, culturii şi identităţii cubaneze, hotel care se distinge prin eleganţa rafinată şi splendoarea veche, care încă din anul 1930 a atras un număr mare de personalităţi ale artelor, ştiinţei şi politicii, cum ar fi: Winston Churchill, Frank Sinatra, Ava Gardner, Alexander Flemming, precum şi pe fostul rege al României, Carol al II-lea. Vom vizita apoi Muzeul Romului care aparţine Fundaţiei Havana Club, o companie care fabrică şi distribuie romul cunoscut de toată lumea. După o incursiune în istoria sa, vom avea ocazia de a degusta romul Havana Club la barul din lemn care păstrează spiritul clădirilor celebre din Havana anilor 1930. Vom vizita pietonal partea veche a oraşului, Havana Veija, care, datorită bogăţiei sale istorice şi culturale, a intrat în Patrimoniul Mondial UNESCO în anul 1982. Vom vedea clădirea Capitolului, construită după modelul american şi inaugurată în anul 1929, vom admira fortificaţiile care au protejat oraşul de atacurile piraţilor, vom descoperi frumuseţea clădirilor monumentale istorice din timpul colonizării, vom percepe urmele paşilor lui Hemingway la Hotelul Ambos Mundos (intrarea la camera 511 aprox. 5 CUC/pers.), unde scriitorul şi-a petrecut 7 ani din viaţă, ne vom putea fotografia în faţa barului La Floridita, alt loc preferat de scriitor şi vom putea să ne răsfăţăm cu un mojito, băutura preferată a acestuia, la Bodeguita del Medio. După dejun ne vom îndrepta spre Piaţa Armelor, cea mai veche piaţă a oraşului înconjurată de clădiri în stil baroc din sec. al XVIII-lea şi al XIX-lea, vom vedea frumoasa clădire a Muzeului Căpitanilor Generali (exterior), Catedrala San Cristobal, Piaţa Catedralei, unde vom fi impresionaţi de Palatul Marchizului de Aguas Claras, Piaţa Veche, Târgul Meşteşugarilor şi Templete, locul de unde s-a născut oraşul San Cristobal de Havana. Cazare la Hotel NH Capri 4* (sau similar). 

Ziua 3 / 29.10.2018:  Havana – Kingston (Jamaica)

Mic dejun. Transfer la aeroportul din Havana pentru zborul spre Kingston, capitala Jamaicăi, oraș portuar  întemeiat în anul 1693, situat în partea de sud-est a insulei. Odată ajunşi în Kingston, care este cunoscut ca “oraşul de calcar”, datorită formaţiunilor calcaroase întâlnite în toată regiunea din care face parte, vom face un tur panoramic care va include Muzeul Bob Marley, care prezintă detalii din viața și realizările cunoscutului superstar de reggae și în care vom vedea dormitorul şi chitara lui Marley, iar pe peretele din spate vom observa găuri de glonţ, dovadă a unei tentative de asasinat, Casa Devon, Muzeul de Istorie Naturală, cel mai vechi muzeu din Jamaica, cu specimene conservate de plante şi animale de pe insulă. Transfer pentru cazare în Kingston la Hotel Courtleigh 4* (sau similar).

Ziua 4 / 30.10.2018:  Kingston – South Coast – Black River 
Mic dejun. Plecare spre South Coast via “Spanish Town”, fost centru al stăpânirii coloniale spaniole pentru 300 de ani, Old Harbour şi Mandeville numit şi “oraşul din Jamaica cu cele mai puternice accente englezeşti”. Spanish Town a fost capitala spaniolă și britanică a ţării din anul 1534 până în anul 1872. Acesta îşi datorează prosperitatea şi dezvoltarea datorită zăcămintelor de bauxită care se găsesc aici, pentru care Jamaica se află printre primii exportatori. Itinerariului zilei continuă spre Black River, oraș înființat la sfârșitul sec. al XVII-lea, capitala parohiei jamaicane St. Elizabeth, fiind primul oraș care a primit energie electrică și cel care a avut autoturisme și telefoane. Cazare la Hotel Idlers Rest Beach 3*+ (sau similar). 
Ziua 5 / 31.10.2018:  Black  River – Negril  

Mic dejun. Vom porni într-o croazieră matinală pe Black River, pentru a putea observa mai îndeaproape viaţa sălbatică din această zonă, prilej cu care vom avea ocazia de a hrăni crocodilii. Turul va continua cu vizitarea unor sate tradiţionale din aceast areal, renumite pentru bucătăria tradițională pescărească. Ne vom deplasa apoi spre stațiunea Negril, situată în partea de vest a insulei și al cărui nume dat în anul 1494 de spanioli provine de la vârfurile negre din sudul orașului „Negrillo”. Înainte de cină vom admira un minunat apus de soare din populara cafenea Rick’s. Cină şi cazare în Negril la Hotel Coco la Palm 4* (sau similar).
Ziua 6 / 01.11.2018:  Negril – Montego Bay

Mic dejun. Plecare spre Montego Bay cunoscut și sub denumirea de Mo Bay, nume care provine de la „montega”, în traducere grăsime, care datează din vremea când vasele spaniole pline cu carne și grăsime de porc acostau aici. Ne vom îndrepta către una dintre cele mai frumoase plaje din Montego Bay, Plaja Peştera Doctorului, o fâşie atrăgătoare de nisip alb, mărginită de ape limpezi ce au ajutat la modelarea acestei staţiuni. În anul 1880, doctorul Alexander James McCatty a fondat un sanatoriu în Montego Bay, permiţând prietenilor şi personalului să folosească micuţa plajă care îi aparţinea şi la care se ajungea trecând printr-o peşteră. În anul 1906 el a donat proprietatea comunităţii, moment în care a luat naştere un club ce există şi astăzi. Se spune că apele turcoaz ce scaldă această plajă au calităţi terapeutice, remarcate încă din anul 1920 de către Sir Herbert Barker, un medic britanic. Astăzi plaja este mai celebră ca niciodată şi este adesea aglomerată cu pasagerii de pe navele de croazieră. Vom continua turul staţiunii cu Rose Hall, o superbă casă construită în anul 1770, situată pe o plantaţie cu o superbă deschidere la ocean. Legendara Annie Palmer (Vrăjitoarea Albă) a fost stăpână aici şi a avut parte de o moarte violentă. Astăzi, casa ei este împodobită cu mobilier de epocă şi poate fi vizitată de curioşi într-un tur de zi sau într-un tur înfricoşător de noapte, la lumina lumânărilor, pe fundalul unor poveşti cu fantome. Cazare şi masă în regim All Inclusive în Montego Bay la Hotel Holiday Inn 4* (sau similar).
Ziua 7 / 02.11.2018:  Montego Bay – Ocho Rios

Mic dejun. Dimineaţa ne vom îndrepta spre Ocho Rios, oraş situat pe coasta de nord a Jamaicăi, port de escală pentru navele de croazieră. Numele "Ocho Rios", în traducere din limba spaniolă opt râuri este greșit ales deoarece în prezent nu există opt râuri în zonă. Numele staţiunii ar putea duce către numele original spaniol "Las Chorreras", ce înseamnă cascade, pe care staţiunea le deţine din plin. Cazare şi masă în regim All Inclusive în Ocho Rios la Hotel Jewel Dunn’s River Beach Resort & Spa 4* (sau similar).
Ziua 8 / 03.11.2018:  Ocho Rios

Mic dejun. Astăzi nu uitaţi să vă luaţi costumul şi prosopul de baie, împreună cu camera de filmat pentru că vom petrece dimineaţa în cel mai atractiv punct al insulei, respectiv Cascadele Râului Dunn, care se revarsă în trepte într-un spectaculos joc de ape, pe care unii dintre localnici o aseamănă cu etajele unui tort de nuntă. Cu ajutorul unui ghid specializat vă veţi putea căţăra până în vârf  unde veţi putea face baie în piscina răcoroasă săpată în piatră sau puteţi beneficia de un veritabil masaj făcut de forţa cu care apa se revarsă. După-amiază va urma o altă experienţă inedită, o plimbare lină cu pluta condusă de o persoană instruită pe Râul Martha Brae. Plimbarea cu aceste plute a devenit o atracţie turistică în vogă încă din anul 1960. Cazare şi masă în regim All Inclusive în Ocho Rios la Hotel Jewel Dunn’s River Beach Resort & Spa 4* (sau similar).

Ziua 9 / 04.11.2018:  Ocho Rios – Montego Bay – Havana ( Cuba)

Mic dejun. Transfer la aeroportul din Montego Bay pentru zborul spre Havana. După sosirea la Havana transfer pentru cazare la Hotel NH Capri 4* (sau similar).  

Ziua 10 / 05.11.2018:  Havana – Santa Clara –  Trinidad – Cienfuegos
Mic dejun. Plecare spre Santa Clara, oraş legat de numele celebrului revoluţionar cubanez Che Guevara, locul unde a avut loc ultima bătălie a Revoluţiei Cubaneze din anul 1958. Vom vedea Parcul Vidal, Plaza del Mercado şi Catedrala Santa Clara de Assisi și vom vizita Mausoleul Che Guevara, care adăposteşte “rămăşiţele” revoluţionarului marxist Ernesto “Che” Guevara şi ale celor 29 colegi ai săi, ucişi în anul 1967, atunci când Guevara a încercat să pornească o revoltă armată în Bolivia. În continuarea zilei vom putea vedea vestitul “Tren Blindado” al lui  Baptista, pe care l-a capturat vestitul Che împreună cu oamenii săi, împiedicând astfel ca armata cubaneză să înăbuşe revoluţia declanşată de Fidel Castro. Traseul zilei va continua spre Trinidad, "bijuteria" Cubei coloniale, situat pe coasta de sud a insulei, la 80 km est de Cienfuegos. Cunoscut sub numele de Oraşul Muzeu al Mării Caraibelor, este cel mai colonial dintre toate oraşele insulei care se bucură de un climat blând, datorită aşezării între mare şi munte.Trinidad a fost al patrulea oraş fondat în Cuba de către Diego Velazquez în anul 1514 şi a fost declarat Monument Istoric de către UNESCO, reflectând trecutul colonial, în toată splendoarea sa, caracteristic sec. XVIII – XIX. Oraşul este patria zahărului şi a mierii precum şi a artei, artefactelor, fermelor tradiţionale (haciendas), bisericilor, capelelor şi vechilor palate coloniale. Spre seară vom ajunge în Cienfuegos, unul dintre cele mai pitoreşti oraşe-port din Cuba, considerat a fi “Perla Sudului”, fermecător prin îmbinarea armonioasă între relieful marin şi cel montan, dar şi prin atmosfera franţuzească rămasă de la vechii colonişti francezi aşezaţi aici în anul 1819. Cină şi cazare în Cienfuegos la Hotel Jagua 4* (sau similar).
Ziua 11 / 06.11.2018:  Cienfuegos – Havana

Mic dejun. Scurtă vizită a centrului istoric al oraşului Cienguegos în care vom vedea Parcul Jose Marti, Catedrala Purisima Concepcion, Teatrul Tomas Terry şi Promenada Prado. Traseul zilei continuă spre Havana. Opţional, participare la renumitul spectacol de cabaret “Tropicana Show”, o reprezentaţie de neegalat a luminilor, costumelor şi dansurilor exotice. Cazare în Havana la Hotel NH Capri 4* (sau similar). 

Ziua 12 / 07.11.2018:  Havana – Pinar del Rio – Vinales – Havana   

Mic dejun. Veţi putea petrece ziua în zona centrală a Havanei la cumpărături sau vizitând străzile pitoreşti ale oraşului sau opţional, excursie de 1 zi în celebra Vale Vinales, situată la o distanţă de aprox. 140 km vest de Havana. Celebra vale este localizată în provincia Pinar del Rio, una dintre cele mai frumoase zone din Cuba, cu peisaje pitoreşti, unde se află centrul industriei faimoaselor trabucuri cubaneze şi numeroase fabrici de producere a romului. Vom vizita Peştera Indianului, un spectaculos complex de galerii subterane modelate în diverse forme de apele râului care şerpuieşte printre versanţi. Tradiţia spune că aceia care sunt picuraţi pe frunte de apa care se scurge de pe pereţii peşterii vor avea noroc tot restul vieţii. Dejun creol inclus. Pe drumul de întoarcere spre Havana, vom face un popas la “Mirador Los Jazmines” pentru a admira splendidul peisaj oferit de Vale Vinales. În continuarea zilei vom vizita o plantaţie de tutun şi o fabrică de trabucuri şi ţigarete, unde vom putea vedea procedeul confecţionării celor mai rafinate şi aromate ţigarete şi trabucuri din lume. Cazare în Havana la Hotel NH Capri 4* (sau similar). 

Ziua 13 / 08.11.2018:  Havana (Cuba) – Santo Domingo (Republica Dominicană)   

Mic dejun. Transfer la aeroportul din Havana pentru zborul spre Santo Domingo, capitala ţării şi cel mai vechi  oraş din “lumea nouă”, care păstrează încă vie amintirea începuturilor coloniale din timpul lui Cristofor Columb. Odată ajunşi în Santo Domingo vom face un tur panoramic care va include partea nouă a oraşului, cu portul modern plin de restaurante şi magazine, după care vom face o incursiune pietonală în partea colonială a oraşului, trecută pe lista Patrimoniului Mondial UNESCO, prilej cu care vom vedea Calle de las Damas, unde se află principalele clădiri istorice, inclusiv Cetatea Ozama. Vom vedea Catedrala Santa Maria La Menor, care datează încă din anul 1540, Muzeul Caselor Regale, Muzeul Alcazar de Colon, Castelul lui Columb, construit de Diego Columb (fiul celebrului Cristofor Columb) împreună cu soţia sa, Maria Toledo. Transfer pentru cină şi cazare în Santo Domingo la Hotel Crowne Plaza 4* (sau similar).
Ziua 14 / 09.11.2018:  Santo Domingo – Punta Cana 

Mic dejun. Plecare spre una dintre cele mai populare zone turistice ale insulei, Punta Cana aflată în estul Republicii Dominicane. Vom face o oprire în La Romana pentru vizitarea peşterii Las Maravillas (faimoasă pentru picturile rupestre) şi a pitorescului Altos de Chavon, o perfectă reproducere a unui sat pescăresc mediteraneean din sec. al XVII-lea, care astăzi mai este numit “satul artiştilor”. Ne vom îndrepta apoi spre Punta Cana pentru cazare în regim All Inclusive la Hotel Occidental Punta Cana 4* (sau similar). 

Ziua 15 / 10.11.2018:  Punta Cana – Insula Saona – Punta Cana

Mic dejun. Zi liberă dedicată relaxării, plajei sau posibilitate de excursie opţională de o zi în Insula Saona, cea mai mare insulă adiacentă a Republicii Dominicane. Situată în apropierea ţărmului sud-estic, în apropierea provinciei La Altagracia, Insula Saona a fost descoperită în anul 1494 de Cristofor Columb, care i-a dat numele de Saona în onoarea prietenului său Michele da Cuneo, originar din Savona (nordul Italiei). Populara destinaţie turistică, Insula Saona este o arie protejată care face parte din Parcul Național de Est. Excursia va începe cu îmbarcarea în şalupe rapide pentru o experienţă de neuitat, o “bălăceală” într-o piscină naturală situată în mijlocul oceanului, loc în care toată lumea poate coborî din şalupe pentru a observa stelele de mare. Cu aceleaşi şalupe rapide se va merge spre Insula Saona, o perlă a Caraibelor, cu ape de culoare turcoaz şi plaje acoperite cu nisip alb, un alt colţ de rai al Republicii Dominicane şi totodată habitatul câtorva specii de păsări exotice şi broaşte ţestoase pe cale de dispariţie. Aici veţi avea ocazia de a vă bucura de câteva ore binemeritate de repaus idilic, de un barbeque servit pe plajă şi “asezonat” cu muzică şi dansuri tradiționale. Drumul de întoarcere către ţărm se va face cu un catamaran, pe puntea căruia veţi putea dansa nestingheriţi pe ritmuri de merengue şi bachata. Cazare în regim All Inclusive la Hotel Occidental Punta Cana 4* (sau similar).
Ziua 16 / 11.11.2018:  Punta Cana  

Mic dejun. Zi liberă dedicată relaxării, plajei sau posibilitate de excursie opţională la Manati Park, situat în Bavaro Punta Cana, un parc tematic care se concentrează pe natura şi istoria Republicii Dominicane. În Manati Park veţi putea participa la spectacole variate, veţi putea face plimbări prin frumoasele grădini cu orhidee, păsări şi plante tropicale, veţi avea posibilitatea de a înota alături de delfini, veţi putea degusta deliciile culinare din restaurante şi veţi putea admira şi cumpăra lucrările meşteşugarilor locali. Cazare în regim All Inclusive la Hotel Occidental Punta Cana 4* (sau similar).

Ziua 17 / 12.11.2018:  Punta Cana – Paris 

Mic dejun. Camerele se vor elibera la ora 12:00, însă până la plecarea din hotel vom putea beneficia de  regimul All Inclusive şi de toate facilităţile hotelului. Transfer la aeroportul din Punta Cana pentru plecarea spre Paris cu zborul companiei Air France, AF 741 (17:00 / 10:55).

Ziua 18 / 13.11.2018:  Paris – Bucureşti 

Sosire la Paris la ora 10:55, de unde se va pleca spre Bucureşti cu zborul AF 1588 (12:30 / 16:20).

TARIF:  990 EURO + 3480 USD / loc în cameră dublă;  Supliment single: 950 USD

                      (tarif valabil pentru un grup minim de 15 turişti; pentru 10-15 turişti, tariful se recalculează) 

TARIFUL INCLUDE: 

- transport  intercontinental cu avionul pe ruta: Bucureşti – Amsterdam – Havana şi Punta Cana – Paris – Bucureşti cu companiile KLM și Air France

- transport intern cu avionul pe ruta: Havana – Kingston

- transport intern cu avionul pe ruta:  Montego Bay – Havana 

- transport intern cu avionul pe ruta:  Havana – Santo Domingo

- transport intern pe toată durata circuitului cu vehicul dotat cu aer condiţionat, adaptat la nr. de turişti 

- 15 nopţi de cazare în hoteluri de 4* și 1 noapte în hotel de 3*+
- mesele menţionate în program: 16 mic dejun, 1 dejun, 3 cine şi 6 zile cu mese în regim de All Inclusive 
- tur panoramic al oraşului Havana cu ghid local şi intrare la Muzeul Romului Havana Club

- tur panoramic al oraşului Santa Clara cu ghid local şi intrarea la Mausoleul lui Che Guevarra 

- tur panoramic al oraşului Cienfuegos cu ghid local 

- tur panoramic al oraşului Trinidad cu ghid local 

- tur panoramic al oraşului Kingston cu ghid local

- vizită Montego Bay

- excursie la Cascadele Râului Dunn

- plimbare cu plute pe Râul Martha Brae

- tur panoramic al orașului Santo Domingo cu ghid local 

- excursie în La Romana și vizitarea peșterii Las Maravillas
- taxe de intrare la obiectivele menţionate în program

- transferurile, tururile şi excursiile menţionate în program

- ghizi locali

- conducător român de grup

- asigurare în caz de insolvabilitate /faliment al agenţiei de turism

NOU Începând cu anul 2018, agenţia tour-operatoare DAL TRAVEL oferă turiştilor care se înscriu pe circuitele proprii transferuri gratuite la şi de la Aeroportul Henri Coandă – Otopeni, din următoarele localităţi:

•  Sibiu, Rm. Vâlcea, Piteşti
•  Braşov, Predeal, Sinaia, Câmpina, Ploieşti

•  Iaşi, Târgu Frumos, Roman, Bacău, Oneşti, Adjud, Focşani, Buzău, Urziceni 

•  Constanţa, Medgidia, Cernavodă, Feteşti, Slobozia

- transferurile gratuite se vor rezerva la înscriere, rezervările ulterioare fiind posibile doar în limita locurilor disponibile şi cu minim 21 zile înainte de plecare

- dacă turistul renunţă la transferul de dus, transferul de retur se anulează automat; acesta va putea fi asigurat doar dacă vor mai fi locuri disponibile la acel moment în mijlocul de transport 

- prezentarea la transfer se va face cu minim 15 minute înainte de ora de plecare comunicată

- turiştii care beneficiază de acest serviciu, sunt obligaţi să furnizeze un număr de telefon mobil la care să poată fi contactaţi în eventualitatea modificării orei de îmbarcare

- agenţia tour-operatoare Dal Travel nu-şi asumă răspunderea pentru neprezentări, întârzierile la transfer ale turiştilor sau apariţia unor evenimente neprevăzute (blocarea traficului rutier, condiţii meteo nefavorabile, accidente rutiere etc.) care pot duce la întârzierea transferului şi pierderea zborului; în această situaţie, costurile suplimentare generate de un nou bilet de avion sau modificarea celui existent vor fi suportate de către turist  

- transferurile sunt asigurate de agenţia tour-operatoare Dal Travel cu mijloace auto din flota proprie (autoturisme pentru 1-4 pasageri) şi/sau cu mijloace auto ale companiilor de transport partenere pe rute regulate de transport pasageri 

- dacă agenţia tour-operatoare Dal Travel trebuie să asigure transferuri gratuite pe aceeaşi rută şi din aceleaşi oraşe pentru 2 sau mai multe circuite cu plecare sau sosire în aceeaşi zi, se va organiza un singur transfer pentru toţi pasagerii din circuitele respective, cazuri în care pot apărea timpi de aşteptare mai mari, de până la 3 ore; în astfel de situaţii, turiştii vor fi anunţaţi şi vor trebui să confirme dacă doresc să beneficieze de transfer în condiţiile date, sau nu  

- turiştii au obligaţia de a menţine curăţenia în mijlocul de transport pe tot parcursul transferului şi să ţină cont că în mijlocul de transport nu sunt permise fumatul, consumul de băuturi alcoolice şi produse alimentare 

- transferurile se asigura în conformitate cu reglementările legale în vigoare cu privire la transportul de persoane şi cu respectarea timpilor de condus ai şoferilor, aceştia făcând pauzele de odihnă impuse de lege în vederea asigurării transportului în condiţii de siguranţă 

TARIFUL NU INCLUDE:

- taxele de aeroport, combustibil, securitate şi serviciu pentru zborurile intercontinentale: aprox. 490 euro/pers. şi pentru zborurile locale: aprox. 180 euro/pers., care se plătesc odată cu excursia (pot fi modificate de companiile aeriene, valoarea exactă fiind cunoscută la data emiterii biletelor de avion)  

- taxe de ieşire de pe aeroporturi (în cazul în care se aplică)

- taxa de viză SUA: 161 usd/pers. (tariful poate fi modificat de către Consulatul SUA)

- taxa de viză de Cuba intrare multiplă: 100 euro/pers., care se obţine din Bucureşti

- alte servicii suplimentare decât cele menţionate, cheltuieli personale, băuturi în cadrul meselor (cu excepţia hotelurilor din Montego Bay, Ocho Rios și Punta Cana, unde regimul de masă este All Inclusive) etc. 

- bacşişuri: 55 euro/pers. (care se vor achita conducătorului de grup cel mai târziu la sosirea în Havana); bacşişurile nu se referă şi la excursiile opţionale

- excursiile opţionale care se pot realiza cu un număr minim de 10 participanţi, tarifele acestora fiind informative; în funcţie de timpul disponibil, la faţa locului, se mai pot organiza şi alte excursii opţionale propuse de partenerul local

· spectacol de cabaret “Tropicana Show”: aprox. 120 usd/pers.

· excursie de 1 zi în celebra Vale Vinales cu dejun creol inclus: aprox. 80 usd/ pers.

· Insula Saona (full day): 120 usd/pers.

· Manati Park: 50 usd/pers.

- asigurarea medicală

- asigurarea storno (agenţia recomandă încheierea unei asigurări storno)

ACTE NECESARE PENTRU VIZĂ CUBA și JAMAICA
- paşaport valabil minim 6 luni de la data încheierii călătoriei; nu se acceptă paşaport temporar

- copie asigurare medicală 

- pentru JAMAICA: vaccin contra rujeolei, rubeolei și poliomielitei; dovada vaccinării obținându-se de la medicul de familie; cei care nu pot face dovada vaccinării trebuie să dețină sau să obțină viza de SUA
ACTE ŞI CONDIŢII NECESARE APLICĂRII PENTRU VIZĂ SUA:

SUA: paşaport valabil minim 6 luni de la data încheierii călătoriei / extras de cont personal cu minim 2000 usd / 1 fotografie color 5/5 cm, pe fond alb ( şi pe CD) / adeverinţa de la locul de muncă cu precizarea funcţiei şi a salariului sau talon de pensie, după caz / copii ale actelor de proprietate (casă, maşina, teren etc.) / în cazul patronilor de firmă, copie după actele societăţii şi ultimul bilanţ contabil / copie carte de identitate / pentru copii, copie certificat de naştere / pentru persoanele căsătorite, copie a certificatului de căsătorie / prezenţa personală la Consulatul SUA, în vederea susţinerii unui interviu (la data şi ora comunicate de agenţie)

Agenţia îşi rezerva dreptul de a face o selecţie preliminară a persoanelor care se înscriu în acest program în funcţie de actele prezentate. Termen limită pentru transmiterea documentelor: 7 săptămâni înaintea plecării

NOTĂ: ÎN CAZUL NEOBŢINERII VIZEI se aplică penalizările stipulate în „condiţiile de retragere” aferente zilei în care se susţine interviul. De asemenea, taxele de viză şi programare (achitate direct de turist la bancă) nu sunt rambursabile. CONDIŢIE SPECIALĂ ÎN CAZUL RETRAGERII DUPĂ OBŢINEREA VIZEI: penalizare integrală
 CONDIŢII DE ÎNSCRIERE:
- înscrierile încep din momentul lansării programului, cu plata unui avans min. de 50% din tarif şi se încheie la epuizarea locurilor                                           

- diferenţa de 50 % se achită cu min. 30 de zile înainte de data plecării

- turistul va încheia cu agenţia « Contractul de prestări servicii turistice », la care prezentul program este parte

- în momentul semnării « Contractului de prestări servicii turistice », turistul îşi asumă plata diferenţei stipulata în program în cazul neintrunirii grupului minim de turişti 

OBSERVAŢII:
- conducătorul de grup poate modifica programul acţiunii în anumite condiţii obiective, inclusiv ordinea în care se vizitează obiectivele turistice

- agenţia nu se obligă să găsească partaj persoanelor care călătoresc singure

- agenţia nu răspunde în cazul refuzului autorităţilor de la punctele de frontieră de a primi turistul pe teritoriul propriu sau de a-i permite să părăsească teritoriul propriu

- prezentarea la aeroport se va face cu două ore înaintea zborului; agenţia nu răspunde în cazul refuzului îmbarcării turiştilor ca urmare a întârzierii acestora

- conducătorul de grup se va asigura că programul se desfăşoară conform itinerarului prezentat, va oferi asistenţă în situaţii de urgenţă, va traduce prezentarea ghizilor locali, va oferi informaţii referitoare la excursiile opţionale şi la itinerar cu observaţia că nu are calificarea şi atestarea legală de ghid turistic

- cazarea turiştilor, precum şi eliberarea camerelor se face în conformitate cu  regulile hoteliere specifice fiecărei ţări

- clasificarea pe stele a unităţilor de cazare este cea atribuită oficial de ministerul de resort din ţările vizitate şi ca atare respectă standardele locale

- distribuţia camerelor la hoteluri se face de către recepţiile acestora; problemele legate de amplasarea sau aspectul camerei se rezolvă de către turist direct la recepţie, asistat de conducătorul de grup

- dacă hotelul este schimbat din motive care nu ţin de agenţie, va fi înlocuit cu un altul de aceeaşi categorie, aşa cum este precizat în program

- agenţia îşi rezerva dreptul de a modifica valoarea taxelor de aeroport, în cazul în care valoarea acestora este schimbată de compania aeriană

- agenţia poate aloca un număr de locuri cu reducere în cazul anunţurilor promoţiilor tip early booking sau a ofertelor speciale, pentru perioadă limitată de valabilitate; dacă acestea se epuizează înainte de expirarea perioadei anunţate, agenţia va opri promoţia fără un anunţ prealabil

- în derularea excursiei pot apărea situaţii de forţă majoră precum întârzieri în traficul aerian, schimbări de aeroporturi din raţiuni politice, greve, condiţii meteo nefavorabile, etc.; în aceste cazuri agenţia se obligă să depună eforturi pentru depăşirea situaţiilor ivite. Totodată, agenţia nu poate fi făcută răspunzătoare pentru suportarea unor cheltuieli suplimentare aferente

- aşezarea turiştilor în autocar se face începând cu bancheta a doua, în ordinea înscrierilor 

- agenţia nu-şi asumă responsabilitatea în cazul în care anumite obiective nu pot fi realizate din motive independente de aceasta

- conform legilor internaţionale, doar ghizii locali au dreptul să ofere servicii în interiorul muzeelor, monumentelor etc. Altfel, ghizii români vor oferi explicaţii turiştilor doar în afara obiectivelor turistice. Ghizii locali pot fi angajaţi contra cost doar cu acordul turiştilor interesaţi  de ghidajul acestora

- excursiile opţionale se efectuează la faţa locului cu agenţii locale; sumele aferente acestor excursii nu se încasează în numele şi pentru agenţia DAL TRAVEL. Tarifele excursiilor opţionale pot fi mai mari decât cele ale excursiilor care pot fi achiziţionate de la recepţia hotelurilor, aceasta datorându-se faptului că persoanele participante vor avea la dispoziţie un mijloc de transport care îi va duce şi îi va aduce la hotelul respectiv, ghidul excursiei şi după caz un ghid local. În tariful excursiilor opţionale nu sunt incluse intrările la obiectivele turistice vizitate

- agenţia nu poate fi făcută răspunzătoare de pierderea bagajelor sau a obiectelor personale (indiferent de cauză)

- în cazul în care turistul întârzie sau renunţă la programul stabilit, nu poate avea nici o pretenţie privind rambursarea eventualelor despăgubiri

- agenţia nu va suporta costurile suplimentare datorate unor cauze naturale cum ar fi alunecări de teren, căderi masive de zăpadă şi evenimente politice neprevăzute, greve etc.

- copiii minori pot călători doar: a) însoţiţi de ambii părinţi; b) însoţiţi de unul dintre părinţi care să deţină acordul notarial al părintelui care nu călătoreşte (sau încredinţare prin hotărâre judecătorească definitivă, certificat de deces); c) însoţiţi de un adult cu certificat de cazier judiciar în original şi acordul notarial al ambilor părinţi

- copiii care nu posedă carte de identitate au nevoie de paşaport individual 

- vă rugăm să vă asiguraţi că documentele de călătorie, CARTEA DE IDENTITATE sau PAŞAPORTUL, nu prezintă urme de deterioare a elementelor de siguranţă şi sunt valabile minim 6 luni de la data terminării călătoriei

- c/v excursiei poate fi achitată şi în lei la cursul BNR + 2%, din ziua ultimei plăţi

- prezentul  document constituie anexă la « Contractul de prestări servicii turistice » 

	  
	   




